*Denne artikkelen er om den russiske byen. For fisken med samme navn, se Kalugastør.*

Romfartsmuseet i Kaluga
**Kaluga** (russisk: Калу́га) er en by og administrativt senter i Kaluga oblast i Russland. Den ligger ved elva Oka, rundt 170 km sørvest for Moskva. Innbyggertall: 334 751 (folketelling 2002), 311 319 (folketelling 1989).

Historie
--------

Kaluga ble grunnlagt på midten av 1300-tallet som en grensefestning ved Storfyrstedømmet Moskvas sørvestre grense. Den ble første gang nevnt i historiske dokumenter i 1371. I middelalderen var Kaluga en mindre bosetning eid av Vorotynskij-fyrstene, hvis familiegods ligger sørvest for dagens by. På 1700-tallet vokste bosetningen til en handels- og administrasjonsby. Under krigen mot Napoleon i 1812 var Kaluga hovedkvarter for general Mikhail Kutuzov. 

Under andre verdenskrig var Kaluga okkupert av Tyskland fra oktober 1941, men ble gjenerobret av Den røde armé allerede i desember 1941.

Kaluga er kjent for sin mest berømte innbygger, Konstantin Tsiolkovskij, en pioner innen rakettvitenskapen, som anses som den russiske romfartens far. Han begynte sin karriere som skolelærer i Kaluga. Tsiolkovskij grunnla i 1892 et institutt for fysikk i Kaluga. Hans tidligere bolig er i dag et viktig russisk romfartsmuseum, dedikert til hans teoretiske prestasjoner og deres praktiske bruk innen moderne romforskning.

Økonomi
-------

Kaluga har i de seneste år blitt et av sentrene for Russlands bilindustri, etter at flere utenlandske produsenter har bygget fabrikker i området.

I mai 2007 kunngjorde Volkswagen at de ville bygge en bilfabrikk i Kaluga. Det var forventet at investeringen ville ligge på over 370 millioner euro.[] Fabrikken vil begynne produksjon av Skoda Octavia i 2008, og vil i 2009 starte produksjon av VW-modellene Passat, Touareg og Polo. Fabrikken er planlagt for en produksjon på 115 000 biler pr år.

15. oktober 2007 begynte Volvo byggingen av en ny lastebilfabrikk, beregnet å stå ferdig tidlig i 2009. Fabrikken forventes å ha en kapasitet på 10 000 Volvo- og 5 000 Renault-lastebiler.

12. desember 2007 kunngjorde PSA Peugeot Citroën sin beslutning om å bygge en ny bilfabrikk i Kaluga, beregnet ferdigstilt i 2010. Fabrikken er beregnet for produksjon av mellomstore biler.

28. desember 28 2007 kunngjorde Mitsubishi Motors at de hadde til hensikt å bygge en fabrikk i Kaluga med en årlig produksjonskapasitet på 50 000 biler.

Transport
---------

Kaluga er knyttet til Moskva via jernbane og den historiske «Kalugaveien», som i dag er hovedveien E105. Kaluga Grabtsevo lufthavn ligger 6 km nordøst for byens sentrum.

Kjente personer fra Kaluga
--------------------------

* Konstantin Tsiolkovskij, rakettforsker
* Imam Sjamil, avarisk politiker

Referanser
----------

1. ↑  Volkswagen errichtet Fertigungswerk im russischen Kaluga Finanznachrichten.de, 26. mai 2006
2. ↑  New Volvo Group assembly plant in Kaluga Arkivert 1. november 2007 hos Wayback Machine. Volvo Group corporate news, 15. oktober 2007
3. ↑  PSA Peugeot Citroën to Build Plant in Kaluga, Russia Arkivert 30. desember 2007 hos Wayback Machine. PSA Peugeot Citroën press release, 12. desember 2007
4. ↑  Mitsubishi signs contract to build plant in Kaluga, RIA Novosti, 28. desember 2007

Eksterne lenker
---------------

* (ru) Offisielt nettsted Rediger på Wikidata

* (en) Kaluga – kategori av bilder, video eller lyd på Commons Rediger på Wikidata

* (en) Калуга – galleri av bilder, video eller lyd på Commons Rediger på Wikidata
* Regional informasjon
* Offisielt nettsted for Tsiolkovskij-museet
* Forum Kaluga Arkivert 12. november 2008 hos Wayback Machine.

| * v
* d
* r
Byer i Kaluga oblast |
| --- |
| Administrativt senter: Kaluga |
| Flagget til Kaluga oblast | Balabanovo **·** Borovsk **·** Jukhnov **·** Kirov **·** Kondrovo **·** Kozelsk **·** Ljudinovo **·** Malojaroslavets **·** Medyn **·** Mesjtsjovsk **·** Mosalsk **·** Obninsk **·** Sosenskij **·** Spas-Demensk **·** Sukhinitsji **·** Tarusa **·** Zjizdra **·** Zjukov | Russlands flagg |


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Brockhaus Enzyklopädie **·** Nationalencyklopedin **·** VIAF **·** VIAF **·** GND **·** LCCN **·** BNF **·** BNF (data) **·** SUDOC **·** NKC **·** GeoNames **·** MusicBrainz
 |